E eth sabent persan, dempús d’auer estat tractat per Primauèra damb es màger consideracions, s’apressèc a Erós-Beròi e li didec: “Da-me era man!” E li cuelhec era man, li paupèc et pos pendent ua bona estona, li guardèc damb atencion era cara, dempús arric, e se virèc entath mercadèr Primauèra, dident: “Era malautia deth ton hilh s’està en sòn còr!” E Primauèra responec: “Per Allà!, qu’ei vertat, ò mètge!” Eth sabent seguic: “E era causa d’aguesta malautia ei era desaparicion d’ua persona estimada.